作者:喬吉
標題:杜牧之詩酒揚州夢・天下樂
內容:端的是一醉能消萬古愁，醒來時三杯，扶起頭，我向那紅裙隊裡奪下一籌。看花呵，致成症候，飲酒呵，灌的醉休，我則待勝簪花常帶酒。(牛僧孺雲)牧之在京師，日日有花酒之樂。老夫有一家樂女子，頗善歌舞，喚他出來伏事學士咱。好好那裡？(旦上，雲)妾身張好好是也，原是張尚之家女童。牛太守大人與張尚之為舊友，遂將妾身過房與牛太守為義女，經今三年矣。今日前廳上宴客，太守大人呼喚，須索見去。(見科)(正末雲)此女是誰？(牛僧孺雲)是老夫義女，小字好好，喚來歌舞一回，與學士奉一杯酒。(家童雲)相公，好個標緻的小姐！我那裡曾見來。(正末唱)。